O último samurai

O último samurai (en ) é un filme americano dirixido e co-producido por Edward Zwick, quen tamén co-escribiu o guión baseado na historia de John Logan. Está protagonizado por Tom Cruise (tamén é produtor) no papel do soldado americano Nathan Algren, cuxos conflitos persoais e emocionais o porán en contacto cos guerreiros samurai durante a Restauración Meiji do Xapón entre 1876 e 1877. Tamén interveñen no filme os actores Ken Watanabe, Shin Koyamada, Tony Goldwyn, Hiroyuki Sanada, Timothy Spall, e Billy Connolly. O argumento do filme está inspirado na Rebelión Satsuma de 1877 levada a cabo por Saigō Takamori, nas historias de Jules Brunet, un capitán da armada francesa que loitou a carón de Takeaki Enomoto na anterior Guerra Boshin e en Frederick Townsend Ward, un mercenario estadounidense que axudou a occidentalizar o exército chinés mediante a formación da Ever Victorious Army.

Estreouse en galego na TVG o 30 de xaneiro de 2008.

 Sinopse 
1870. O capitán Nathan Algren é un home sen obxectivos. As batallas que librou noutro tempo parecen agora distantes e inútiles. Arriscou a súa vida na Guerra Civil Estadounidense e nas campañas contra os indios, pero, dende entón, o mundo cambiou radicalmente: o pragmatismo substituíu o valor, o interese persoal ocupou o lugar do sacrificio, e o honor é unha palabra doutro tempo. Nun país afastado, outro soldado ve como o seu modo de vida está a piques de desintegrarse. É Katsumoto, o último líder dunha antiga caste de guerreiros, os venerados samurais, que adicaron as súas vidas a servir ó emperador e ó seu país.

 Personaxes 
 Tom Cruise como o capitán Nathan Algren, un soldado americano veterano da Guerra Civil Estadounidense e das Guerras Indias.
 Ken Watanabe como o líder samurai Moritsugu Katsumoto
 Shin Koyamada como Nobutada, o fillo de Katsumoto que é o señor da pequena vila onde os samurai están acampados e onde teñen retido a Algren. Katsumoto, o líder samurai, encoméndalle a Nobutada ensinarlle a Algren a cultura e a lingua xaponesa. El é asasinado durante o rescate de Katsumoto.
 Tony Goldwyn como Tenente Coronel Bagley, Capt. Oficial ó mando de Algren no rexemento do 7th Cavalry.
 Masato Harada como Omura, un empresario e político proreformista que rexeita a antiga orde samurai e o shogun.
 Nakamura Shichinosuke II como Emperador Meiji.
 Hiroyuki Sanada como Ujio, un dos máis adicados, leais e feros samurai de Katsumoto. El ensina a Algren a arte samurai da loita con catana.
 Timothy Spall como Simon Graham, o tradutor entre o Capitán Algren e os seus soldados xaponeses. 
 Seizo Fukumoto como Samurai silencioso, un home vello asignado para seguir a Algren (quen máis tarde ao alcumaría samurai "Bob").
 Koyuki como Taka, irmá de Katsumoto e esposa do samurai Hirotaro, ó cal matou Nathan.
 Billy Connolly como Sarxento Zebulon Gant, un ex-soldado leal a Algren
 Shun Sugata como Nakao, un alto samurai coñecedor do jujutsu e a naginata, que toma parte no rescate de Katsumoto.
 Satoshi Nikaido como o N.C.O., un dos primeiros soldados adestrados por Algren.

 Galardóns e nomeamentos 
 2003: 4 nomeamentos ó Oscar, incluíndo mellor actor secundario, vestiario, son.
 2003: 3 nomeamentos ó Globo de Ouro: Mellor actor secundario, actor de drama, bso.
 2003: National Board of Review: Mellor director (Edward Zwick).

 Notas 

 Véxase tamén 
 Ligazóns externas 
 Ficha na IMDb 
 Ficha en Filmaffinity 
 Web Oficial 

Categoría:Filmes de 2003
Categoría:Filmes en lingua inglesa
Categoría:Filmes en lingua xaponesa
Categoría:Filmes dos Estados Unidos de América
Categoría:Filmes dirixidos por Edward Zwick
Categoría:Filmes con banda sonora de Hans Zimmer
Categoría:Filmes producidos por Tom Cruise
Categoría:Filmes de Warner Bros.
Categoría:Filmes de Cruise/Wagner Productions
Categoría:Filmes rodados en Nova Zelandia
Categoría:Filmes ambientados no Xapón
Categoría:Filmes ambientados en 1877
Categoría:Filmes de samurais
Categoría:Filmes de 2003 con versión en galego